ফের রাস্তায় ক্যাম্প করে চলছে ফর্ম বিলি! আজব সাফাই দিলেন বিএলও

সৌম্যজিৎ চট্টোপাধ্যায়, পাঁশকুড়া: নির্বাচন কমিশনের (Election Commission) নির্দেশিকাকে কার্যত বুড়ো আঙ্গুল দেখিয়ে এবার নিয়ম বহির্ভূতভাবেই চলছে ক্যাম্প করেই SIR ফর্ম বিলির কাজ। ইন্টারনেটের সমস্যার জন্যে ক্যাম্প করে বসতে হয়েছে সাফাই বিএলও’র (BLO)।

পাঁশকুড়ার (Pashkura) কেশাপাট গ্রাম পঞ্চায়েতের পলসা- লালচক ৪৭ নং বুথে কার্যত চেয়ার পেতেই এক জায়গায় চলছে ফর্ম বিলির কাজ। সেই ক্যাম্পে ছিলেন একমাত্র তৃণমূলের BLA 2। অন্য দলের কোনও BLA 2 সেই ক্যাম্পে উপস্থিত ছিলেন না। যদিও স্থানীয় মানুষদের অভিযোগ -“এইভাবে এক জায়গায় চলছে ক্যাম্প করে ফর্ম দেওয়া। এতে আমরাও সমস্যায় পড়ছি। এবং আতঙ্কে রয়েছে যদি ফর্মটা আমরা হাতে না পাই তাহলে আমরা সমস্যায় পড়তে পারি। লাইন দিয়ে এইভাবে ফর্ম নিয়ে হচ্ছে এতে সমস্যায় পড়ছি।

যদিও BLO র দাবি,  এলাকার মানুষ এইখানে বসেছি দেখে এসেছেন। ইন্টারনেটের সমস্যার জন্য এইখানে বসেছি। এখানে বসেছি দেখেই মানুষজন এসেছেন।

আরও পড়ুন-  ঠাকুরনগর অনশন মঞ্চে অসুস্থ তিন মতুয়া ভক্ত, চিকিৎসার পর স্থিতিশীল অবস্থা

যদিও বিজেপির BLA 2 দাবি করেছেন -“এলাকায় এইভাবে শাসকদলের লোকজনকে নিয়ে ক্যাম্প করছে, তাই আমি ক্যাম্পে যাইনি। ওইখানে গেলে সমস্যায় পড়তে পারি। তাই যাইনি। যদি BLO বাড়ি বাড়ি যেত তবে অবশ্যই যেতাম।

উল্লেখ্য, নির্বাচন কমিশন জানিয়েছে, বিএলও রা তিন ভোটারদের বাড়িতে যাবে। রাস্তায় বসে কোনও ভাবে এনুমারেশন ফর্ম বিলি করা যাবে না, এই নির্দেশ ‘লঙ্ঘন’করলে কড়া পদক্ষেপ।

জেলাশাসকদের কাছে মুখ্য নির্বাচনী আধিকারিকের এই নির্দেশ পৌঁছে গেছে বলে কমিশন সূত্রে খবর। তবে এখনও সতর্ক না হলে কমিশন নিজেই পদক্ষেপ নেবে বলে জানিয়েছে, সেই বার্তাও দেওয়া হয়েছে।

সতর্ক না হলে কমিশন যে নিজেই পদক্ষেপ করবে সেই বার্তাও পৌঁছে দেওয়া হয়েছে। কিন্তু তার পরেও একাধিক জায়গায় এই বেনিয়মের খবর পাওয়া গেছে।

দেখুন আরও খবর-

The post ফের রাস্তায় ক্যাম্প করে চলছে ফর্ম বিলি! আজব সাফাই দিলেন বিএলও first appeared on KolkataTV.