কমিশনের নির্দেশিকাকে বুড়ো আঙ্গুল দেখিয়ে চলছে SIR-এর কাজ!

ওয়েব ডেস্ক : বাংলায় চলছে ভোটার তালিকার নিবিড় সংশোধন বা এসআইআর (SIR) প্রক্রিয়া। ইতিমধ্যে এনুমারেশন ফর্ম তুলতে শুরু করে দিয়েছেন সাধারণ মানুষ। অনেকে আতঙ্কিত হয়ে নথি জোগার করতেও শুরু করেছেন। এই পরিস্থিতিতে অভিযোগ উঠেছে, নিয়মভহির্ভূতভাবে ক্যাম্প করে এসআইআর ফর্ম বিলি করছেন বুথ লেবেল অফিসার বা বিএলওরা (BLO)।

অভিযোগ, নির্বাচন কমিশনের নির্দেশিকাকে কার্যত বুড়ো আঙ্গুল দেখিয়ে নিয়ম বহির্ভূতভাবেই চলছে ক্যাম্প করেই এসআইআর (SIR) ফর্ম বিলির কাজ চলছে। পাঁশকুড়ার (Panskura) কেশাপাট গ্রাম পঞ্চায়েতের পলসা-লালচক ৪৭ নম্বর বুথে কার্যত চেয়ার পেতেই এক জায়গায় চলছে ফর্ম বিলির কাজ। অভিযোগ, সেই ক্যাম্পে ছিলেন একমাত্র তৃণমূলের বিএলএ ২। তবে অন্য দলের কোনো বিএলএ ২ সেই ক্যাম্পে উপস্থিত ছিলেন না। মূলত, কমিশনের নির্দেশ অনুযায়ী, বিএলওদের বাড়ি বাড়ি গিয়ে ফর্ম বিলি করার কথা। কিন্তু সেই কাজ হচ্ছে না বলে অভিযোগ।

আরও খবর : ফের রাস্তায় ক্যাম্প করে চলছে ফর্ম বিলি! আজব সাফাই দিলেন বিএলও

যদিও স্থানীয় মানুষদের অভিযোগ, ‘এইভাবে এক জায়গায় ক্যাম্প করে যাভাবে চলছে ফর্ম দেওয়ার কাজ। এতে আমরাও সমস্যায় পড়ছি। আতঙ্কে রয়েছি যদি ফর্মটা আমরা হাতে না পাই, তাহলে আমরা সমস্যায় পড়তে পারি।’ যদিও বিএলওদের (BLO) দাবি, ‘ইন্টারনেটের সমস্যার জন্য এখানেই বসেছি। এখানে বসেছি দেখেই মানুষজন এসেছেন।’

যদিও বিজেপির বিএলএ ২ দাবি করেছেন, ‘এলাকায় এইভাবে শাসকদলের লোকজনকে নিয়ে ক্যাম্প করছে, তাই আমি ক্যাম্পে যাইনি। ওইখানে গেলে সমস্যায় পড়তে পারি। তাই যাইনি। যদি বিএলও বাড়ি বাড়ি যেতো তবে অবশ্যই যেতাম।’

দেখুন অন্য খবর :