ধর্ষকের শাস্তির দাবিতে অস্ত্র হাতে বিক্ষোভে পাঁশকুড়ার মহিলারা

পাঁশকুড়া: পাঁশকুড়া (Panskura) সুপার স্পেশালিটি হাসপাতালের সামনে রীতিমতো নাটকীয় পরিস্থিতি। এলাকার মহিলারা অস্ত্র হাতে বিক্ষোভে সামিল হয়ে ধর্ষকের কঠোর শাস্তির দাবি তুললেন। তাঁদের হাতে ছিল কাটারি, কুঠার, তীর-ধনুকসহ বিভিন্ন দেশি অস্ত্র (District news)।

বিক্ষোভকারীরা জানান, আজকের দিনে মেয়েদের নিরাপত্তা চরম সংকটে। হাটে-বাজারে, রাস্তাঘাটে সর্বত্রই মহিলারা নিরাপত্তাহীনতায় ভোগেন। তাঁরা অভিযোগ করেন, বারবার অপরাধ হলেও যথাযথ শাস্তির অভাবেই পরিস্থিতি আরও ভয়াবহ হচ্ছে। তাই এবার প্রতিবাদের অন্য রূপে পথে নামলেন তাঁরা।

আরও পড়ুন: গোবরডাঙ্গায় স্বনির্ভর গোষ্ঠীর মহিলাদের হাতে তৈরি সামগ্রী নিয়ে প্রদর্শনী

এক বিক্ষোভকারীর বক্তব্য, “আমরা চাই ধর্ষককে অবিলম্বে কঠোর শাস্তি দেওয়া হোক। যদি আইন ব্যবস্থা কার্যকর না হয়, তবে সমাজ নিজের হাতে ন্যায়বিচার করতে বাধ্য হবে।”

স্থানীয় সূত্রে খবর, সম্প্রতি এলাকায় এক ধর্ষণের ঘটনাকে কেন্দ্র করে ব্যাপক ক্ষোভ ছড়ায়। সেই ঘটনার জেরেই এই অভূতপূর্ব বিক্ষোভে শামিল হন মহিলারা।

ঘটনায় হাসপাতাল চত্বরে ব্যাপক উত্তেজনা ছড়ালেও পরে পরিস্থিতি নিয়ন্ত্রণে আনে পুলিশ। প্রশাসনের তরফে আশ্বাস দেওয়া হয়েছে, দোষীদের বিরুদ্ধে দ্রুত আইনগত ব্যবস্থা নেওয়া হবে। স্থানীয়দের মতে, এই আন্দোলন গ্রামীণ সমাজে মহিলাদের ক্রমবর্ধমান ক্ষোভ ও আত্মরক্ষার বার্তাই স্পষ্ট করে তুলেছে।

দেখুন আরও খবর: