রেস্টুরেন্টের আড়ালে মধুচক্র! চাঞ্চল্য পাঁশকুড়ায়

ওয়েব ডেস্ক : হোটেল ও রেস্টুরেন্টের আড়ালে মধুচক্রের আসর! ঘটনায় চার যুবতী সহ গ্রেফতার করা হল ৮ জনকে। ঘটনাটি ঘটেছে পূর্ব মেদিনীপুর (West Midnapore) জেলার পাঁশকুড়া (Panskura) থানা অন্তর্গত পিতপুর এলাকায়। জানা যাচ্ছে, হোটেল এন্ড রেস্টুরেন্টের আড়ালে চলছিল এই কারবার। আর পুলিশ আসতেই ফাঁস হল সবটা। তা দেখে চক্ষু চড়ক গাছ এলাকাবাসীদের।

সূত্রের খবর, বাস রাস্তার ধারে হোটেল এন্ড রেস্টুরেন্টের আড়ালে রীতিমত চলছিল মধুচক্রের আসর। খবর পেয়ে অভিযান চালিয়েছিল পূর্ব মেদিনীপুর (East Midnapore) জেলা পুলিশ। তার পরেই পুরুষ ও মহিলা মিলে গ্রেফতার করা হয় মোট আটজনকে। মূলত, পাঁশকুড়া ফুল চাষের জন্য বিখ্যাত। এবার সেই পাঁশকুড়া খবরের শিরোনামে মধুচক্রের আসরের জন্য। জানা গিয়েছে, ১৪ অক্টোবর মঙ্গলবার রাতে পাঁশকুড়ার ওই হোটেল এন্ড রেস্টুরেন্টের আড়ালে মধুচক্রের আসরে হানা দেয় পুলিশ।

আরও খবর : ইংরেজ সাহেবের হাতেই শুরু কালচিনির হ্যামিল্টনগঞ্জের কালীপুজোর

পাঁশকুড়া (Panskura) থানা সূত্রে জানা যায়, পাঁশকুড়া ঘাটাল রাস্তার পিরতপুর এলাকায় গোপন সূত্রে খবর পেয়ে অভিযান চালায় পুলিশ (Police)। অভিযোগ ছিল দীর্ঘদিন হোটেল ও রেস্টুরেন্টের আড়ালে মধুচক্রের আসর বসত। এই মধুচক্রের আসরে জড়িত থাকার অপরাধে হোটেল মালিকসহ ৪ জন পুরুষ ও ৪ যুবতী সহ মোট ৮ জনকে রাতে প্রথমে আটক করে থানায় নিয়ে যাওয়া হয়।

থানায় জিজ্ঞাসাবাদের পর তাদের মধুচক্রের কারবারে জড়িত থাকার অপরাধে গ্রেফতার করা হয়। থানা সূত্রে জানা যায়, ধৃত যুবতীরা কেউই পূর্ব মেদিনীপুরের বাসিন্দা নয়। চারজনের আনুমানিক বয়স ২৫ থেকে ৩০ বছর। মধুচক্রের আসরে জড়িত থাকার কারবারে ওই ৪ যুবতি সহ ৮ জনকে বুধবার তমলুক জেলা আদালতে তোলা হয়।

দেখুন অন্য খবর :

The post রেস্টুরেন্টের আড়ালে মধুচক্র! চাঞ্চল্য পাঁশকুড়ায় first appeared on KolkataTV.