ধর্ষণ কাণ্ডে নাম জড়ানো নিয়ে বিস্ফোরক প্রাক্তন মন্ত্রীপুত্র বোধিসত্ত্ব

পাঁশকুড়া: পাঁশকুড়া (Panskura) সুপার স্পেশালিটি হাসপাতালে ধর্ষণ কাণ্ডে নিজের নাম জড়িয়ে দেওয়া নিয়ে মুখ খুললেন প্রাক্তন মন্ত্রী সৌমেন মহাপাত্রের ছেলে ও তমলুকের (Tamluk) বিধায়ক বোধিসত্ত্ব মহাপাত্র। তিনি অভিযোগ করেছেন, সম্প্রতি সংগঠনগত রদবদলের জেরেই তাঁকে নিশানা করা হচ্ছে (District News)।

বোধিসত্ত্ব জানান, হাসপাতালের কর্মী জাহির আব্বাসের সঙ্গে তাঁর সুসম্পর্ক থাকলেও তার মানে এই নয় যে তিনি ঘটনায় যুক্ত। তিনি বলেন, “জাহির ২০১৪ সাল থেকে হাসপাতালে কর্মরত। যদি আমার হাত তার মাথায় থাকে, তবে সিএমওএইচ-এরও হাত তার মাথায় রয়েছে। কারণ নিয়োগ করেছে রাজ্য সরকার।”

আরও পড়ুন: পুজোর মুখে ডেঙ্গুর থাবা, গোবরডাঙায় আক্রান্ত ১৭

তাঁর দাবি, সংগঠনের ব্লক ও শহর নেতৃত্বে পরিবর্তনের ফলে তার কালি তাঁর পরিবারের গায়ে লেপন করা হচ্ছে। এমনকি আগেও অভয়া মঞ্চ তাঁর নাম ব্যবহার করেছিল, পরে অবশ্য ক্ষমা চেয়েছিল। বোধিসত্ত্ব হুঁশিয়ারি দিয়ে বলেন, ১৮ অক্টোবর পর্যন্ত সময় দিচ্ছেন। তার মধ্যে যদি তাঁর নামে ওঠা অভিযোগ প্রমাণ না হয় তবে তিনি মানহানি মামলা করবেন.

তিনি আরও বলেন, “সম্প্রতি রদবদলকে কেন্দ্র করে আমাকে রাজনৈতিকভাবে আক্রমণ করা হচ্ছে। সেই রদবদল সুগম করার জন্যই হয়তো আমাকে টার্গেট করা হয়েছে।”

দেখুন আরও খবর: